SA se toekoms hang af van meeropbrengs | Netwerk24
Deur Trichardt Pansegrouw, Trompsburg 24 Augustus 2018 00:01
Met die spook van onteiening sonder vergoeding wat loop en die onsekerheid oor wat dit is en gaan word, bestaan ’n vrugbare teelaarde vir sensasiesoekende “bemarking”. Soos daardie lys van 295 eiendomme.
Aan die ander kant word dit beskou as ‘’n “vrypas” vir grondgrypery, wat ons nou weet onwettig is.
Wat sleg is, is die enorme nadeel van bestaansboerdery op klein lappies grond wat met tradisionele gewasse en vee die land kan oorvat.
Dié soort ding loop hom vas in die wet van afnemende meeropbrengs wat tot erge armoede en hongersnood sal lei.
’n Teenvoeter, hoewel tydelik is nisboerdery (kyk Via, kanaal 147) van die regte soort wat lank in aanvraag kan bly en goeie pryse kan handhaaf.
Mynbou loop ook die pad van afnemende meeropbrengs. Dit raak duurder om by betalende erts uit te kom en skagte sal toenemend sluit. Los dit vir die zama-zamas wat nie met oorhoofse koste oorlaai is nie en langer sal uithou.
Wat nodig is, is ekonomiese aktiwiteite wat doelbewus gerig is op toenemende meeropbrengs. Soos vervaardiging, toerisme, dienste en wat die vierde nywerheidsrevolusie ons kan bied. Vir die laaste benodig ons vernuwende breinkrag, maar dit is nie ons sterkpunt nie. ’n Oormaat gevestigde belange is ons meulsteen. Die ergste hiervan is “laat dit oor aan die ‘mark’ ”.
Erik S. Reinert se How Rich Countries Got Rich . . . and Why Poor Countries Stay Poor neem ons deur die geskiedenis van wat werk en wat nie.
Gaan lees dit maar.
Meer oor: Sa | My Stem